
Λιβαδειά, 06/02/2019
ΔΕΛΤΙΟ ΤΥΠΟΥ
Η Δήμαρχος Λεβαδέων  κα Γιώτα Πούλου και ο Εντεταλμένος Σύμβουλος Αθλητισμού του Δήμου Λεβαδέων, κ. Καρβούνης Σωτήρης, συγχαίρουν τον ΓΑΣΛ και τις Αθλήτριες που έλαβαν μέρος στο  1ο Διεθνές Τουρνουά Ρυθμικής Γυμναστικής ‘ERKYNA CUP’, για την συμμετοχή τους  και τις  διακρίσεις τους.
Στην κατηγορία των γυναικών η Νάση Αποστολία κατέκτησε την 1η θέση στο σύνθετο ατομικό , την 1η θέση στις κορίνες και την 2η θέση στο στεφάνι και την μπάλα. Η Γκαλαμέλου Ιωάννα κατέκτησε την 2η θέση στις κορίνες , την 3η θέση στην κορδέλα και την 4η θέση στο σύνθετο ατομικό και το στεφάνι.
Στην κατηγορία των νεανίδων η Αγραφιώτη Χαριτίνα κατέκτησε την  3η θέση στο σχοινάκι , την 7η θέση στην μπάλα και την 8η θέση στο σύνθετο ατομικό. 
Πολλά συγχαρητήρια για την εξαιρετική τους εμφάνιση αξίζουν  και οι υπόλοιπες αθλήτριες του ΓΑΣ Λιβαδειάς που έλαβαν μέρος στο Τουρνουά.
